CELEX: 32018R1530
Language: lv
Date: 2018-10-10 00:00:00
Title: Komisijas Īstenošanas regula (ES) 2018/1530 (2018. gada 10. oktobris) par atsevišķu preču klasifikāciju kombinētajā nomenklatūrā

15.10.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 257/4
               
            
         KOMISIJAS ĪSTENOŠANAS REGULA (ES) 2018/1530
         (2018. gada 10. oktobris)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 10. oktobrī
            
               
                  Komisijas
               
               
                  un tās priekšsēdētāja vārdā –
               
               
                  Nodokļu politikas un muitas savienības ģenerāldirektorāta
               
               
                  ģenerāldirektors
               
               Stephen QUEST
            
         
         
            (1)  OV L 269, 10.10.2013., 1. lpp.
         
         
            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija
                        (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        No plastmasas izgatavots taisnstūrveida izstrādājums ar aptuveniem izmēriem 18 × 5 × 2 mm. Izstrādājumam ir plastmasas aukla, ar ko piestiprināt to mobilajam telefonam, un gumijas aizvars.
                        Izstrādājums ir paredzēts konkrēta modeļa mobilā telefona USB kontaktligzdu nosegšanai un aizsargāšanai.
                        Izstrādājums aizsargā mobilo telefonu pret ūdeni un putekļiem.
                     
                     
                        3926 90 97 
                     
                     
                        Klasifikācija noteikta, ievērojot kombinētās nomenklatūras 1., 3.b) un 6. vispārīgo interpretācijas noteikumu un KN kodu 3926 , 3926 90  un 3926 90 97  formulējumu.
                        Izstrādājums nav mobilā telefona daļa XVI sadaļas 2. piezīmes nozīmē, jo mobilā telefona mehāniskā vai elektriskā darbība nav atkarīga no izstrādājuma (sk. Tiesas 2014. gada 15. maija spriedumu Data I/O, C-297/13, ECLI:EU:C:2014:331, 35. punktu, un Tiesas 2014. gada 20. novembra spriedumu Rohm Semiconductor, C-666/13, ECLI:EU:C:2014:2388, 46. punktu).
                        Izstrādājums kalpo vienīgi mobilā telefona aizsardzībai. Tāpēc klasificēšana pozīcijā 8517  pie daļām un piederumiem, kas piemēroti lietošanai vienīgi vai galvenokārt kopā ar telefoniem šūnu tīkliem, nav iespējama.
                        Izstrādājums ir klasificējams atbilstīgi materiālam, kas nosaka izstrādājuma pamatīpašības. Izstrādājuma pamatīpašības nosaka plastmasa, jo tās izstrādājumā ir visvairāk un tai ir izšķirīga nozīme tā lietojumā.
                        Tādējādi izstrādājums ir klasificējams ar KN kodu 3926 90 97  pie citādiem plastmasas izstrādājumiem.